# Gonialoe sladeniana

Gonialoe sladeniana és una espècie de planta del gènere Gonialoe. És endèmica de zones àrides del centre de Namíbia.

## Descripció

Les petites rosetes sense tija produeixen fillols que surten de l'arrel, que poden acabar formant densos grups. Les fulles verdes triangulars i esmolades apunten lleugerament cap amunt i formen tres files. Les fulles estan cobertes de taques blanques lineals i els seus estrets marges cartilaginosos i blancs són finament entallats. Les inflorescències són altes i molt fines apareixen al gener i febrer, amb petites flors escasses de color rosa pàl·lid.
Taxonòmicament, abans formava part de la sèrie Serrulatae d'espècies d'Àloe molt relacionades, juntament amb Aloe variegata i Aloe dinteri. Estudis filogenètics recents han demostrat que aquestes tres espècies constitueixen possiblement un gènere completament separat, amb el nom de Gonialoe.
Tot i que aquesta espècie té un aspecte bastant similar a les seves dues espècies germanes, es pot distingir de Gonialoe dinteri per les seves fulles més curtes, més rectes i menys recurvades; i es pot distingir de Gonialoe variegata per la seva inflorescència més prima i més escassa, per tenir moltes menys fulles i per les taques de les fulles més lineals, gairebé fins al punt de ser ratlles.

## Distribució i hàbitat

L'espècie és endèmica del centre de Namíbia, al sud-oest de Windhoek. Aquí el seu hàbitat és la quarsita rocosa als turons de granit i els matolls.
Es tracta d'una regió àrida de precipitacions intermèdies, entre les regions de pluja hivernal al sud i les zones de pluja estiuenca al nord. En una gradació de les tres espècies germanes, al nord, Gonialoe dinteri es fa càrrec gradualment a les zones de pluja estiuenca. Al sud deixa pas a Gonialoe variegata a les regions de pluges hivernals.

## Taxonomia

Gonialoe sladeniana va ser descrita per (Pole-Evans) Boatwr. & J.C.Manning, i publicat a Syst. Bot. 39: 69, a l'any 2014.

### Etimologia

Gonialoe: és una paraula composta per dues paraules, gori- derivada del grec antic γόνος "descendent" i aloe derivada del grec antic αλοη, que segurament el pren de l'àrab alloeh o de l'hebreu halal, que significa "substància amarga i brillant".
sladeniana: epítet atorgat en honor de la Percy Sladen Memorial Trust, ja que en una de les seves expedicions es va recollir l'espècie.

### Sinonímia

* Aloe sladeniana`` Pole-Evans, Ann. Bolus Herb. 3: 13 (1920). (Basiònim/sinònim substituït)
* Tulista sladeniana (Pole-Evans) G.D.Rowley, Alsterworthia Int. 14(2): 22 (2014).

## Referències

* ↑ «The Aloe Page - Aloaceae – introduction to revision of Aloe genus» (en anglès). [Consulta: 7 gener 2021].
* ↑ «Aloe sladeniana - Information page» (en anglès). [Consulta: 7 gener 2021].
* ↑ «Plants of southern Africa: floristic information - Aloe sladeniana» (en anglès). Arxivat de l'original el 2016-04-11. [Consulta: 7 gener 2021].
* ↑ Reynolds, G.W. 1950. The aloes of Southern Africa. Balkema, Cape Town.
* ↑ «CJB - African plant database - distribution map» (en anglès). [Consulta: 7 gener 2021].
* ↑ «Gonialoe sladeniana» (en anglès). World Checklist of Selected Plant Families (WCSP). Royal Botanic Gardens, Kew. Arxivat de l'original el 2017-09-14. [Consulta: 16 novembre 2021].
* ↑ Eggli, Urs. Springer. Etymological Dictionary of Succulent Plant Names (en anglès), 2010, p. 222. ISBN 978-3-642-05597-3.
* ↑ «Sinònims de Gonialoe sladeniana» (en anglès). World Checklist of Selected Plant Families (WCSP). Royal Botanic Gardens, Kew. [Consulta: 16 novembre 2021].
* Loots, S. 2004. Aloe sladeniana.